Dundalkbukten

Dundalkbukten (irsk: Cuan Dhún Dealgan)«Cuan Dhún Dealgan / Dundalk Bay», Placenames Database of Ireland er den største bukten mot Irskesjøen på østkysten av øya Irland. Dundalkbukten ligger sør for Cooleyhalvøya i grevskapet Louth, nord på Irlands østkyst. Byen Dundalk ligger innerst i bukten.

Bukten er en stor (33 km2), eksponert elvemunning hvor den indre delen av bukten er grunn, preget av sand og litoral (ved at havbunnen periodevis blir blottlagt grunnet tidevannet),litoral, NAOB selv om den skråner inn i et dypere område 2 km fra overgangens vanngrense. «Inner Dundalk Bay», Central Fisheries Board, Ireland. Den er hovedsakelig påvirket av havet, selv om flere elver renner inn i bukten fra vest. I det nordvestlige hjørnet av bukten skjærer Castletownelven gjennom tidevannssonen og den mindre elven Fane renner inn i det sørøstlige hjørnet. Mens bredden av bukten i stor grad består av mudderflater, er det et betydelig område med saltsumper på den vestlige bredden. Nedslagsfeltet rundt bukta er av blandet landbruk og urban arealbruk.

 Vernet område 
Dundalkbukten er et spesielt viktig verneområde (SAC). Dens viktige habitater er tidevannssanden og mudderflater og de omfattende saltsumpene. Området med sand, grus og mudder eksponert ved lavvann utgjør over 4 000 hektar. Disse er rike på flerbørstemarker, muslinger og krepsdyr som er hovednæringen for de titusenvis av vadefugler, måker og vannfugler som lever her. Så mange som 20 000 fugler spiser regelmessig her, og stedet er av nasjonal og internasjonal betydning for fuglebestander, og har blitt utpekt som et Ramsar-område. Dundalk Bay SAC (PDF), Irish Government

Saltsumpene kjennetegnes av planter som portulakkmelde og marskgrass, med saltgress, skjørbuksurt, og strandkjempe. På sjøkanten er det mye salturter. Det er også bredder mot havet med småstein og områder med grus på stranden ved fjære, med tangmelde, strandbalderbrå, strandbete, strandreddik, vill gulrot, strandtorn, og strandarve, foruten noe gul hornvalmue og strandrug.«Dundalk Bay SAC» (PDF), Irish Government

 Elver 
En del elver renner ut i Dundalkbukten:«Dundalk Bay», Ask About Ireland
 Flere små fra Cooleyhalvøya
 Flurryelven (også kalt for River Ballymascanlan)
 Castletownelven (også kalt for Creggan River) - 45 km
 Bielv: Cully Water River (Falmore River, Dungooley River) - 23.3 km
 Bielv: Kilcurryelven (også kjent som Forkhill River) - 18.5 km
 Rampartelven, flyter gjennom sentrale Dundalk å gå sammen med indre Dundalk Bay
 River Fane; 61.56 km
 River Glyde; 55,9 km 
 Bielv: River Dee; 60.4 km

 Referanser 

 Eksterne lenker 

Kategori:Louth
Kategori:Irskesjøen
Kategori:Bukter og fjorder på øya Irland